Stephen Hawking sterfStephen Hawking. Foto: Facebook. Stephen Hawking, wêreldbekende fisikus, het in die ouderdom van 76 gesterf. The Guardian berig dié outeur van A Brief History of Time is in sy huis in Cambridge oorlede. Hawking se kinders, Lucy, Robert en Tim, het in ŉ verklaring gesê hulle is geweldig hartseer oor hul geliefde pa se dood. “Hy was ŉ wonderlike wetenskaplike en ŉ uitsonderlike man wie se werk en nalatenskap nog vir jare sal voortleef. Sy moed en deursettingsvermoë, tesame met sy briljantheid en humor, het mense reg oor die wêreld inspireer.” BBC berig Hawking het eenkeer gesê: “Dit sou nie veel van ŉ heelal wees as dit nie die tuiste was van die mense vir wie jy lief is nie.”